stanford-oval/wikipedia huggingface dataset:
Sebastian Prödl
Ura > Seurajoukkue

Prödl on Sturm Grazin kasvatti, jonka edustusjoukkueeseen hän nousi 19-vuotiaana kaudella 2006–2007. Hänen ensiesiintymisensä tapahtui 9. joulukuuta 2006 ottelussa Mattersburgia vastaan. Hän pelasi Sturm Grazissa kaikkiaan 43 Itävallan Bundesliigan ottelua, joissa teki neljä maalia.
Heinäkuussa 2008 hän siirtyi saksalaisseura Werder Bremeniin. Hän pelasi Saksan Bundesliigassa kausilla 2008–2015 yhteensä 149 ottelua, joissa hän teki kymmenen maalia. Hän pelasi seurassa myös kymmenen Mestarien liigan ottelua, kaksi Mestarien liigan karsintaottelua sekä neljä UEFA-cupin ja kaksi Eurooppa-liigan ottelua. Hän voitti Saksan cupin 2009.
Prödl siirtyi Watfordiin kesällä 2015. Ensimmäisellä valioliigakaudellaan hän pelasi 21 ottelua ja teki kaksi maalia. Seuraavalla kaudella hän pelasi 33 liigaottelua ja teki niissä yhden maalin. Kaudella 2017–2018 hän pelasi Valioliigassa 21 ottelua mutta seuraavalla kaudella vain yhden ottelun kuten myös kaudella 2019–2020.
Ura > Maajoukkue

Prödl teki ensiesiintymisensä Itävallan maajoukkueessa toukokuussa 2007 ottelussa Skotlantia vastaan. 26. maaliskuuta 2008 pelatussa ystävyysottelussa Alankomaita vastaan hän teki maajoukkueuransa ensimmäiset kaksi maaliaan.
Hänet valittiin mukaan Itävallan joukkueeseen vuoden 2008 EM-kilpailuihin. 12. kesäkuuta 2008 pelatussa lohkovaiheen ottelussa Puolaa vastaan, ottelun lisäajalla Prödliä rikottiin vastustajan rangaistusalueella, josta seurauksena erotuomari Howard Webb tuomitsi Itävallalle rangaistuspotkun. Siitä syntynyt maali jäi joukkueen ainoaksi turnauksessa. Hän pelasi EM-kilpailuissa 2008 myös ottelun Kroatiaa vastaan.
Vuoden 2016 EM-kilpailuissa Prödl pelasi kahdessa ottelussa.
Prödl on pelannut Itävallan A-maajoukkueessa marraskuun 2019 loppuun mennessä kaikkiaan 73 ottelua, joissa hän on tehnyt neljä maalia. Hän on pelannut neljän EM-kisaottelun lisäksi 16 MM- ja 12 EM-karsintaottelua.
Aiheesta muualla

Wikimedia Commonsissa on kuvia tai muita tiedostoja aiheesta .
Prödlin esittely Werder Bremenin sivustolla[vanhentunut linkki] (englanniksi)
Prödlin tilastot National Football Teams -sivustolla (englanniksi)
Itävallan joukkue – Jalkapallon EM-kilpailut 2008
1 Manninger |
2 Standfest |
3 Stranzl |
4 Pogatetz |
5 Fuchs |
6 Aufhauser |
7 Vastić |
8 Leitgeb |
9 Linz |
10 Ivanschitz |
11 Korkmaz |
12 Gercaliu |
13 Katzer |
14 Garics |
15 Prödl |
16 Patocka |
17 Hiden |
18 Kienast |
19 Säumel |
20 Harnik |
21 Macho |
22 Hoffer |
23 Özcan |
Valmentaja Hickersberger
Itävallan joukkue – Jalkapallon EM-kilpailut 2016
1 Almer |
2 Garics |
3 Dragović |
4 Hinteregger |
5 Fuchs |
6 Ilsanker |
7 Arnautović |
8 Alaba |
9 Okotie |
10 Junuzović |
11 Harnik |
12 Lindner |
13 Suttner |
14 Baumgartlinger |
15 Prödl |
16 Wimmer |
17 Klein |
18 Schöpf |
19 Hinterseer |
20 Sabitzer |
21 Janko |
22 Jantscher |
23 Özcan |
Valmentaja Koller
Savolainen

Savolainen voi tarkoittaa seuraavia:
savolainen, Savon maakunnasta Suomessa lähtöisin oleva ihminen
Savolainen, 1907–1917 Savonlinnassa ilmestynyt sanomalehti
Sukunimenä > Aikaisempana nimenä tai yhdysnimen osana

Kirsi Heikkinen, o.s. Savolainen (s. 1975), jalkapalloerotuomari
Katriina Huttunen, ent. Savolainen (s. 1959), kirjallisuuden suomentaja
Riikka Moilanen-Savolainen (s. 1970), kansanedustaja
Teppo Samooja, ent. Savolainen (1890–1978), kirjastonjohtaja ja kirjastoneuvos
Anni Savolainen-Tapaninen (1875–1952), kansanedustaja
Kuvitteellisia henkilöitä

Kuisma Savolainen, televisiosarjassa Salatut elämät
| --- | --- |
: Tällä täsmennyssivulla luetellaan henkilöitä, joilla on sama sukunimi.
Satya Yuga

Satya Yuga (Devanagari: सत्य युग), myös Sat Yuga, Krta Yuga ja Krita Yuga, on "Totuuden Yuga" hindulaisuuteen liittyvä aikakausi, jolloin jumalat hallitsevat ihmistä, ja jokainen ilmentymä tai teko on lähellä puhdasta aatetta ja ihmiskunnan sisäinen hyvyys hallitsee korkeimpana. Sitä viitataan joskus "Kultaiseksi ajaksi".
Sykli

Yugien sanotaan seuraavan toisiaan melkein loputtomasti. Täydellisen Satya Yugan jälkeen, aleneminen merkitsee Treta Yugan tuloa. Seuraava aleneminen tuo Dwapara Yugan, ja sitten viimeinen ja pimeä Kali Yuga, pahuuden aika, jolloin ihminen tappaa toisen. Viimeisen syklin lopussa Jumalallisen Olennon sanotaan syntyvän ja palauttavan oikeudenmukaisuuden, mistä alkaa uusi Satya Yuga.
Käännös suomeksi
Sequoia Capital

| Sequoia Capital |
| --- | --- |
Yritysmuoto:  Yksityinen
Perustettu:  1972
Perustaja:  Don Valentine
Kotipaikka:   Menlo Park, Kalifornia
Toiminta-alue:  Maailmanlaajuinen
Toimiala:  Venture capital -rahoitus
Henkilöstö:  130
Kotisivu:  www.sequoiacap.com
Infobox OKNimi-testi OK: 
Sequoia Capital on yhdysvaltalainen pääomasijoitusyhtiö, joka toimii venture capital -rahoittajana. Sequoiaa pidetään yhtenä tieto- ja viestintäteknologian alan ja Piilaakson maineikkaimmista venture capital -rahoittajista, koska se on alan pitkäikäisimpiä ja on toimintansa aikana rahoittanut suurta osaa alan kaikkein merkittävimmistä yrityksistä. Näihin kuuluvat muun muassa Apple, Atari, Cisco Systems, Electronic Arts, Flextronics, Google, NVIDIA, Oracle, PayPal, Yahoo! ja YouTube. Sequoia on yhtiön itsensä mukaan ollut ensimmäinen rahoittaja yrityksille, jotka muodostavat nykyisellään 10 prosenttia koko NASDAQ-teknologiapörssiin listautuneiden yritysten yhteenlasketusta markkina-arvosta.
Sequoialla on Menlo Parkissa, Kaliforniassa sijaitsevan pääkonttorin lisäksi viisi toimistoa, muun muassa Kiinassa, Intiassa ja Israelissa.
Osakkaat

Don Valentine, Randy L. Ditzler, Greg McAdoo, Michael Moritz, Douglas Leone, Gaurav Garg, Michael Goguen, Mark Stevens, Jim Goetz, Roelof Botha ja Mark Kvamme.
Vuosina 2006 ja 2007 yrityksen osakas Michael Moritz nimettiin Forbesin maailman 25 parhaan venture capital -kultasormien Midas List -rankingissa ensimmäiseksi.
Aiheesta muualla

Sequoia Capital (englanniksi)
Newsmaker: Legendary venture capitalist looks ahead. CNET News, 27.11.2004. (englanniksi)
Legendary VC enjoys living in the past. Gawker, 31.10.2008. (englanniksi)
Sigurd Jansen

Sigurd Jansen (s. 4. maaliskuuta 1932) on norjalainen säveltäjä, kapellimestari ja pianisti. Hän opiskeli Norjan valtiollisessa musiikkikorkeakoulussa klassista musiikkia ja toimi pianonsoiton opettajana vuosina 1957–1962. Hän on työskennellyt vuodesta 1957 Norjan yleisradioyhtiö NRK:ssa, jossa hän on tuottanut musiikkia moniin tv-ohjelmiin ja elokuviin.
Jansen toimi Norjan kapellimestarina Eurovision laulukilpailussa kuudesti, vuosina 1979–1984.
Serge Klarsfeld

Serge Klarsfeld (2015)
Serge Klarsfeld (s. 17. syyskuuta 1935 Bukarest, Romania) on romanialaissyntyinen asianajaja, historioitsija ja natsirikollisten metsästäjä. Hän toimii yhdessä vaimonsa Beate Klarsfeldin kanssa. Heidät tunnetaan muun muassa Gestapon hauptsturmführerin Klaus Barbien vangitsemisesta. Barbie asui Boliviassa vuosina 1955–1983.
Serge ja Beate Klarsfeld.
Serge Klarsfeld on juutalainen. Hänen isänsä Arno Klarsfeld kuoli Auschwitzin keskitysleirissä. Serge pakeni Romaniasta Ranskaan, missä hän välttyi nipin napin Gestapon pidätykseltä Nizzassa. Serge ja Beate Klarsfeld menivät naimisiin vuonna 1963. Klarsfeldit kampanjoivat Itävallan presidentiksi pyrkivää Kurt Waldheimia vastaan, joka oli SA-upseeri toisen maailmansodan aikana.
Klarsfeldit joutuivat pommi-iskun kohteeksi 9. heinäkuuta 1979, jolloin heidän autossaan Pariisissa räjähti autopommi. Pommin asettajaksi väitetään ODESSA-nimistä salaista natsijärjestöä, joka halusi estää natsien vastaiset oikeudenkäynnit. Järjestön olemassaolosta on kiistelty.
Klarsfeldien poika Arno Klarsfeld on myös mukana työssä, jossa etsitään natsirikollisia tuomittaviksi.
Beate Klarsfeldin toiminnasta on vuonna 1986 valmistunut elokuva Natsirikollinen (Nazi Hunter: The Beate Klarsfeld Story).
Aiheesta muualla

Kuvia tai muita tiedostoja aiheesta Serge Klarsfeld Wikimedia Commonsissa
Shōwa-kausi

Paleoliittinen kausi
Jōmon-kausi
Yayoi-kausi
Yamato-kausi
Kofun-kausi
Asuka-kausi
Nara-kausi
Heian-kausi
Kamakura-kausi
Kenmu-restauraatio
Muromachi-kausi
Nanboku-chō-kausi
Sengoku-kausi
Azuchi-Momoyama-kausi
Nanban-kaupan kausi
Edo-kausi
Bakumatsu
Meiji-kausi
Taishō-kausi
Japani I maailmansodassa
Shōwa-kausi
Miehitetty Japani
Heisei-kausi
Reiwa-kausi
Shōwa-kausi (昭和) oli aikakausi Japanin historiassa 25. joulukuuta 1926 – 7. tammikuuta 1989. Aikakausi sijoittuu keisari Hirohiton valtakaudelle. Shōwa-kautta edelsi Taishō-kausi ja seurasi Heisei-kausi.
Vuosia 1926–1945, Hirohiton valtaannoususta toisen maailmansodan loppuun jatkunutta ajanjaksoa, kutsutaan varhaiseksi Shōwa-kaudeksi. Tätä ajanjaksoa leimasivat totalitarismi, Japanin aggressio Itä-Aasiassa, muun muassa Kiinassa, sekä Japanin tappio toisessa maailmansodassa. Varhaiselle Shōwa-kaudelle ajoittui myös 1930-luvun lama, jonka vaikutukset olivat erityisen vakavat myös Japanissa. Myöhemmällä Shōwa-kaudella 1945–1989 Japani oli perustuslaillinen monarkia eikä keisarilla enää ollut aikaisempaa jumalallista asemaa. Sodan jälkeiset vuodet olivat Japanissa suurta nousukautta.
Ringeten maailmanmestaruuskilpailut

Ringeten maailmanmestaruuskilpailut on Kansainvälisen Ringetteliiton (IRF) järjestämä kansainvälinen ringetteturnaus.
Ensimmäinen turnaus järjestettiin Kanadassa vuonna 1990. Eniten mestaruuksia on voittanut Suomi. Ringeten maailmanmestaruutta kutsutaan Sam Jacks Trophy -nimellä.
Ottelujärjestelmä

Vuodesta 2013 alkaen turnaus on pelattu järjestelmällä, jossa lajia ylivoimaisesti hallitsevat Suomi ja Kanada pelaavat suoraan paras kolmesta -järjestelmällä finaalisarjan maailmanmestaruudesta.  Muut joukkueet kisaavat President's Pool -alkusarjan, joiden kaksi parasta joukkuetta (Kanadan ja Suomen nuorten joukkueet pois lukien) kisaavat MM-pronssista President's Bronze -sarjassa.
Kahdella turnaussarjalla pyritään pitämään kynnys osallistumiseen matalana myös uusille maille ja tarjoamaan urheilijoille haastavia ja mielekkäitä otteluita.
Ottelujärjestelmä > Sam Jacks Pool

Maailmanmestaruudesta kilpailevat Suomi ja Kanada.
Ottelujärjestelmä > President's Pool

President’s Poolin voitosta pelaavat Suomen alle 20-vuotiaiden maajoukkue, Kanadan alle 21-vuotiaiden maajoukkue, Yhdysvaltojen, Ruotsin, Tshekin ja Slovakian maajoukkueet sekä Ruotsin alle 20-vuotiaiden maajoukkue. Suomen ja Kanadan nuorisojoukkueet toimivat tasonmittarina muille maille ja samalla Kansainväliselle liitolle, ja heidät voittaessaan maalla on mahdollisuus päästä Sam Jack's Pooliin.
Mitalistit

| Vuosi | Paikka | Kultaa | Hopeaa | Pronssia |
| --- | --- | --- | --- | --- |
| 1990 |  Gloucester, Ontario |  Alberta |  Ontario |  Quebec |
| 1992 |  Helsinki |  Kanada, länsi |  Kanada, itä |  Suomi |
| 1994 |  Saint Paul, Minnesota |  Suomi |  Kanada, itä |  Kanada, länsi |
| 1996 |  Tukholma |  Kanada |  Suomi |  Yhdysvallat |
| 2000 |  Helsinki |  Suomi |  Kanada |  Yhdysvallat |
| 2002 |  Edmonton, Alberta |  Kanada |  Suomi |  Yhdysvallat |
| 2004 |  Tukholma |  Suomi |  Kanada |  Yhdysvallat |
| 2007 |  Ottawa, Ontario |  Suomi |  Kanada |  Ruotsi |
| 2010 |  Tampere |  Suomi |  Kanada |  Yhdysvallat |
| 2013 |  North Bay, Ontario |  Suomi |  Kanada |  Yhdysvallat |
| 2016 |  Helsinki |  Suomi |  Kanada |  Ruotsi |
| 2017 |  Mississauga, Ontario |  Suomi |  Kanada |  Ruotsi |
| 2019 |  Burnaby, Brittiläinen Kolumbia |  Suomi |  Kanada |  Ruotsi |
| 2022 |  Espoo |  Suomi |  Kanada |  Yhdysvallat |
Mitalitaulukko

| Maa | Kultaa | Hopeaa | Pronssia |
| --- | --- | --- | --- |
|  Suomi | 10 | 2 | 1 |
|  Kanada | 2 | 9 | 0 |
|  Kanada, länsi | 1 | 0 | 1 |
|  Alberta | 1 | 0 | 0 |
|  Kanada, itä | 0 | 2 | 0 |
|  Ontario | 0 | 1 | 0 |
|  Yhdysvallat | 0 | 0 | 7 |
|  Ruotsi | 0 | 0 | 4 |
|  Quebec | 0 | 0 | 1 |
Nuorten maailmanmestaruuskilpailut

Nuorten maailmanmestaruuskilpailut pelataan yleensä samassa yhteydessä ringeten maailmanmestaruuskilpailujen kanssa.
Nuorten maailmanmestaruuskilpailut > 2023 Kanada, Calgary

U21 nuorten MM-kisat pelattiin Kanadassa. Suomi ja Kanada pelasivat finaaliottelusarjan suoraan keskenään, Suomi voitti U21 kultaa Kanadan jäädessä hopeasijalle. President's Poolin voitti USA, toiseksi sijoittui Ruotsi ja kolmanneksi Tsekki. Maajoukkueen lisäksi Suomesta oli mukana erotuomarit Oona Kuusisto ja Jenni Visala.
MM-kisojen yhteydessä järjestettiin ringeten 60-vuotisen taipaleen kunniaksi kansainvälisenä yhteistyönä pelaajien ja lajin kehitystapahtuma 31.10.-4.11.2023, jossa suomalaisia ja kanadalaisia pelaajia ja toimihenkilöitä pyrittiin sekoittamaan. Viikon leiritys huipentui Kanadan ja Suomen ystävyysotteluihin. Suomi osallistui tapahtumaan nuorten maajoukkueen lisäksi 2006 ikäluokan pelaajista kootulla U18-ryhmällä.
Seurajoukkueiden maailmanmestaruuskilpailut

Seurajoukkueiden maailmanmestaruudesta pelattiin ensimmäisen kerran marraskuussa 2008 Sault Saint Mariessa, Kanadassa. Tuolloin Cambridge Turbos voitti finaalissa LuKi -82:n 6-3. Pronssia otti EKS Espoo.
2011 seurajoukkueet kilpailivat Turussa. Seurajoukkueiden MM-finaali on toisinto samaisen kevään SM-sarjan loppuottelusta, sillä seurojen maailmanmestaruudesta taistelivat Suomen mestari RNK ja hopeamitalisti LL-89. Pronssista taistelivat LuKi-82 ja Kanadan hallitseva mestari Cambridge Turbos.
Historia

Vuosien 1990–1996 ja 2000–2004 aikana maailmanmestaruuskilpailut pidettiin joka toinen vuosi. Vuonna 1998 turnausta ei pidetty, mutta lajin mahtimaat Suomi ja Kanada pelasivat useamman maaottelun keskenään eri puolella Eurooppaa Euro Tour 1998 -turnauksessa.
Historia > 1990 Kanada, Ontario

Ringeten ensimmäiset MM-kisat pidettiin Ontarion Gloucesterissa, Kanadassa 1990. Kisoissa oli mukana kahdeksan joukkuetta kolmesta maasta, Kanadasta kuusi joukkuetta sekä Suomesta ja Yhdysvalloista omat joukkueensa. Suomen sijoitus oli seitsemäs Kanadan joukkueiden jälkeen.
Historia > 1992 Suomi, Helsinki

Toiset MM-kisat pidettiin Helsingissä, Suomessa 1992. Mukana oli Suomen lisäksi kaksi joukkuetta Kanadasta sekä maajoukkueet Yhdysvallosta, Ranskasta, Ruotsista ja Venäjältä. Suomi sijoittui kanadalaisjoukkueiden jälkeen pronssille.
Historia > 1994 Yhdysvallat, Minnesota

Kolmannet MM-kisat pelattiin Yhdysvalloissa Minnesotassa 1994. Kisoihin osallistui Suomen lisäksi kaksi joukkuetta Kanadasta, USA, Ruotsi ja Venäjä. Suomi voitti maailmanmestaruuden tehden samalla historiaa voittamalla kaikkien aikojen ensimmäisen joukkuepelien maailmanmestaruuden aikuisten sarjoissa.
Minnesotan MM-finaalissa vuonna 1994 Suomi kukisti Itä-Kanadan luvuin 4-2. Suomen mestaruus tuli kanadalaisille yllätyksenä pitkän voittoputken jälkeen.
Historia > 1996 Ruotsi, Tukholma

Seuraavat MM-kisat olivat Tukholmassa, Ruotsissa 1996. Suomi sijoittui kisoissa hopealle hävittyään Kanadalle finaalissa jatkoajalla 5-6.
Historia > 1998 Euro Tour

1998 MM-kisojen sijasta pelattiin viiden ottelun Euro Tour -kiertue. Vastakkain olivat Suomi ja Kanada ja ottelut pelattiin Turussa, Helsingissä, Göteborgissa Ruotsissa, Osnabrückissa Saksassa ja Colmarissa Ranskassa. Suomi voitti ottelusarjan voitoin 3-2.
Historia > 2000 Suomi, Lahti ja Espoo

Finaaliotteluissa voittaja ratkaistiin kahden ottelun yhteispistemäärällä: voitosta sai kaksi pistettä, tasapelistä yhden ja tappiosta nolla. Jos toisen finaaliottelun varsinaisen peliajan jälkeen joukkueet olivat tasapisteissä, seurasi atkoaika äkkikuolema-systeemillä. Ensimmäisen ottelun päättyessä tasan jatkoaikaa ei pelattu.
Suomi voitti ringeten maailmanmestaruuden yltämällä toisessa loppuottelussa 5-5-tasapeliin Kanadan kanssa Espoossa. Suomi voitti 15.11. Lahdessa pelatun ensimmäisen MM-loppuottelun 5-4, ja tasapeli Espoossa 18.11. riitti mestaruuteen sarjapistein 3-1. Pronssiottelussa USA kukisti Ruotsin 9-0.
Suomen maajoukkuetta valmensi Krister Åberg. Yhdysvaltojen maajoukkuetta valmensi Lorrie Horne, joka oli Suomessa valmentanut Keravan Shakersia.
Historia > 2002 Kanada, Edmonton

MM-kisoissa oli mukana viisi joukkuetta, Suomen, Kanadan, Yhdysvaltojen ja Ruotsin maajoukkueiden lisäksi emäntäkaupunki Edmontonin yhdistelmäjoukkue Edmonton Host Team. Yksinkertaisen alkusarjan voittaja kohtaa toiseksi sijoittuneen joukkueen loppuottelussa. Suomen joukkueessa oli kahdeksan ensikertalaista. MM-loppuottelu oli loppuunmyyty, katsojia oli noin 4000. Kanadan valtakunnallinen CBC-televisioyhtiö lähetti finaalin Kanadassa suorana lähetyksenä.
Kanada voitti MM-kisat voittaessaan Suomen loppuottelussa 3-1. Alkusarjassa Suomi oli jo hävinnyt Kanadalle selvin lukemin 4-11. Pronssiottelussa Yhdysvallat voitto Ruotsin 10-3.
Historia > 2004 Ruotsi, Tukholma

MM-kisat 2004 pelattiin Tukholmassa marraskuussa. Kisoihin osallistuivat Kanada, Suomi, USA ja Ruotsi. Kisoissa pelattii yksinkertainen runkosarja, jossa kaikki joukkueet kohtasivat toisensa kerran. Runkosarjan ensimmäinen ja toinen menivät suoraan finaaliotteluun, kolmanneksi ja neljänneksi runkosarjassa sijoittuneet joukkueet pelasivat pronssimitalista.
Suomi oli uudistanut kisoihin mennessä aiempaa maajoukkuettaan. Valmentajana oli aloittanut Pasi kataja, ja pelaajsita kuusi oli ensikertalaisia MM-kisoissa. Kanadan maajoukkue oli lähes samanlaisena edellisistä MM-kisoista, vaikka muutamia pelaajia oli heiltäkin siirtynyt sivuun.
Alkusarjassa Suomi voitti Yhdysvallat 10-1, ja ottelun laukaustilastot toivat tasoeron konkreettisesti esiin: Suomi laukoi 113 kertaa, Yhdysvallat vain 15. Yhdysvaltojen ainoan maalin teki Suomen ja Yhdysvaltojen kaksoiskansalainen Tia Juvonen. Ruotsin Suomi voitti 9-0, ja alkusarjassa Kanadan 11-3. Kanada voitti alkusarjassa Ruotsin 11-2 ja Yhdysvallat 10-1. Loppuottelussa hallitseva maailmanmestari Kanada laukoi ottelussa Suomea enemmän (51-46), mutta kaatui maalein 9-3. Suomi ei hävinnyt turnauksessa yhtäkään ottelua.   Pronssiottelussa Yhdysvallat voitti Ruotsin 11-6.
Historia > 2007 Kanada, Ottawa

Kanadan Ottawassa pelattiin maailmanmestaruudesta seuraavan kerran 2007. Tiukkaakin tiukemmaksi venynyt ringeten MM-finaali ratkesi vasta jatkoajalla Suomen voittoon Kanadasta maalein 5-4. Ottelun ratkaisijaksi nousi Anne Pohjola, joka vastasi Suomen voittomaalista. Maailmanmestaruus oli Suomelle neljäs.
Historia > 2010 Suomi, Tampere

Suomen joukkueesta yhdeksän oli kokonaan ensikertalaisia MM-kilpailuissa. Kirkkaimpina tähtinä ratkaisuja odotettiin SM-sarjaa dominoineelta ja edellisen MM-kullan ratkaisseelta Anne Pohjolalta sekä kaksi kautta Kanadan NRL-liigaa pelanneelta Salla Kyhälältä. Suomi voitti viidennen maailmanmestaruuden Tampereella järjestetyissä kisoissa, kultamitali oli Suomelle kolmas peräkkäinen. Suomi voitti Kanadan toisessa loppuottelussa 6-3 (1-2, 1-0, 2-0, 2-1) ja vei maailmanmestaruuden voitoin 2-0.
Toista finaalipeliä oli saapunut katsomaan lähes 4 000 katsojaa. Lipunmyynnissä saavutettiin kaikkien aikojen ennätys ringeten saralla Suomessa, lippuja myytiin kaikkiaan 3 863 kappaletta. Samalla maajoukkueen pitkäaikainen luottopelaaja Petra Ojaranta teki ringettehistoriaa saavuttaen ensimmäisenä ringettepelaajana viisi maailmanmestaruutta.
Ruotsin maajoukkue teki maansa ringettehistoriaa kukistamalla pronssiottelussa USA:n ja niiaamalla itselleen maan ensimmäisen ringeten arvokisamitalin. Suomalaisen seurajoukkueen VG-62 Naantalin päävalmentajan Tuomas Kallion ensimmäistä kertaa luotsaama Ruotsin maajoukkue oli finaalin tavoin jatkoajalle menneessä ottelussa maalin mitan parempi. Ottelu päättyi lukemin 10-9.
Kisoissa 2010 lajin parissa havahduttiin siihen, että tasoerot lajissa suuria, ja alettiin suunnittelemaan kahden turnaussarjan käyttöönottoa.
Kotikisojen jälkeen maajoukkuetta valmentanut Virpi Karjalainen ilmoitti lopettavansa valmentajauransa. Ennen maajoukkueen päävalmentajauraansa hän toimi nuorten maajoukkueen valmennustiimissä ja valmensi myös SM-sarjassa. Omalla pelaajaurallaan hän pelasi kymmenen kautta pääsarjatasolla ja voitti kaksi SM-kultaa Hyvinkään Jää-Ahmoissa. Karjalainen edusti Suomea myös pelaajana ja oli mukana voittamassa Suomen ensimmäistä joukkuepelien aikuisten maailmanmestaruutta. Uudeksi päävalmentajaksi nimitettiin Timo Himberg, joka oli toiminut maajoukkueen kakkosvalmentajana vuosina 1993-2000. Himberg luotsasi Suomen nuorten maajoukkuetta kausina 2007-2010, ja valmensi seuratasolla Turun Ringetteä, VG-62 ja RNK:a.
Historia > 2013 Kanada, North Bay

Vuodenvaihteessa 2013-2014 pelattiin MM-pokaalista North Bayssä Kanadassa. Tämä oli ensimmäinen kerta, kun nykyisin käytössä olevaa kahta erillistä turnaussarjaa pelattiin. Suomi otti kuudennen maailmanmestaruuden suoraan kahden ottelun voitoilla. Ottelut päättyivät Suomen voittoon lukemin 8-4 ja 7-5.
Suomen alle 19-vuotiaiden maajoukkue kaatui ringeten MM-finaalissa Kanadan itäiselle joukkueelle 2-6. Kanada palasi näin mitalikantaan kymmenen vuoden tauon jälkeen.
Historia > 2016 Suomi, Helsinki

Vuodenvaihtessa 2015-2016 pelattiin Suomessa, Helsingin jäähallissa. Kotijoukkue ja hallitseva maailmanmestari oli tyly emäntä ja vierasjoukkue Kanada kaatui jälleen suoraan kahdessa ottelussa. Seitsemäs maailmanmestaruus tuli Suomelle otteluvoitoin 8-2 ja 13-0. Toisessa finaaliottelussa Suomen Susanna Tapani sinetöi hattutemppunsa chippaamalla renkaan suoraan aloituksesta Kanadan puolustuksen ja maalivahdin yli verkkoon.
Ratkaisuotteluihin myytiin yli 8 000 lippua. Otteluita pystyi seuraamaan myös Yle Areenasta.
MM-kisojen yhteydessä järjestettiin myös Ringette Festival -junioriturnaus, johon osallistui 40 joukkuetta Suomesta, Kanadasta, Ruotsista ja Venäjältä. Turnaus oli kaikkien aikojen suurin Suomessa järjestetty junioriturnaus.
Historia > 2017 Kanada, Mississauga

Vuoden 2017 kisat pelattiin Kanadan Mississaugassa. Jälleen mestaruus ratkesi vain kahden ottelun jälkeen, Suomi voitti ottelut lukemin 7-4 ja 11-5. Mestaruus oli Suomelle jo kahdeksas.
Historia > 2019 Kanada, Burnaby

2019 pelattiin Kanadan Burnabyssä. Suomi otti 9. mestaruuden kahdella voitolla.
Suomi voitti Kanadan ensimmäisessä finaalissa 11-4 ja toisessa 5-1.
Historia > 2022 Suomi, Espoo

2022 pelattiin Suomessa, Espoossa. Tapahtuman suojelijana toimi Suomen silloinen presidentti, Sauli Niinistö.Suomi voitti kahdeksatta kertaa peräkkäin ringeten maailmanmestaruuden Metro Areenalla pelatuissa kotikisoissa. Mestaruudesta taisteltiin perjantaina 4.11. ja sunnuntaina 6.11. pelatuissa finaaliotteluissa, jotka päättyivät kumpikin Suomen voittoon selkein lukemin. Maailmanmestaruus on suomalaisille yhteensä kymmenes.
Suomen maajoukkuetta valmensi Pasi Kataja. Otteluita televisioitiin Yle TV2 -kanavalle ja niitä pystyi seuraamaan myös Yle Areenassa.
Historia > 2025 Suomi, Lahti

Lahti ilmaisi olevansa halukas järjestämään MM-kilpailut kaupungissaan. Turnaus järjestetään Isku-Areenalla marraskuussa 2025.
Aiheesta muualla

Kansainvälisen Ringetteliiton sivut (englanniksi)
Ringeten MM-kilpailujen 2022 viralliset kotisivut (Arkistoitu – Internet Archive)
Sergio Sebastiani

Sergio Sebastiani (11. huhtikuuta 1931 – 16. tammikuuta 2024) oli italialainen kirkonmies. Hänet vihittiin katoliseksi papiksi 15. heinäkuuta 1956 ja piispaksi 30. lokakuuta 1976. Hänestä tuli vuonna 1976 Caesarea in Mauretanian titulaariarkkipiispa. Hän toimi myös nuntiuksena Madagaskarille, Mauritiukselle ja Turkkiin.
Sebastianista tuli kardinaali(diakoni) vuonna 2001. Siten hän osallistui uuden paavin valintaan vuoden 2005 konklaavissa. Hänestä tuli vuonna 1997 Pyhän istuimen taloussuhteiden prefektuurin puheenjohtaja Edmund Szokan seuraajana. Kyseisestä virasta hän vetäytyi 12. huhtikuuta 2008.